|  |
| --- |
|  |
| Република Србија  МИНИСТАРСТВО ТРГОВИНЕ,  ТУРИЗМА И ТЕЛЕКОМУНИКАЦИЈА  Број: 404-02-10/2016-02/3  08.03.2016. године  Немањина 22-26  Б е о г р а д |

**Одговор 1 на захтев за додатне информације или појашњења у вези са припремањем понуде**

У складу са чланом 63. став 3. Закона о јавним набавкама („Службени гласник РС” број 124/12, 14/15 и 68/15) достављамо вам Одговор 1 на захтев за додатним информацијама или појашњењима у вези са припремањем понуде у поступку јавне набавке мале вредности набавке услуге – Одржавање рачунара и рачунарске опреме са уградњом резервних делова, ЈНМВ 3/2016 .

ПИТАЊЕ 1: „ На страни 12 конкурсне документације, под ставком Технички капацитет стоји следеће: Спецификација захтеваних услуга као и рокови извршења обавеза се односе на локације у Београду, док ће се опрема на локацијама ван Београда одржавати удаљеним приступом, а опрема која захтева хардверске промене, биће донешена у Београд.“

Обзиром да није прецизно дефинисано чија је обавеза и трошак доношење уређаја у Београд молимо вас за потврду да је обавеза Наручиоца да о свом трошку изврши транспорт предметне опреме у Београд?

ОДГОВОР 1: „За опрему Наручиоца која се налази на локацијама ван Београда, а која захтева хардверске промене, обавеза Наручиоца је да о свом трошку изврши транспорт предметне опреме у Београд и то не спада у домен услуга које се очекују од изабраног Понуђача/Добављача.“

  У складу са горе наведеним Наручилац ће одговор на питање објавити на Порталу јавних набавки и интернет страници Наручиоца [www.mtt.gov.rs](http://www.mtt.gov.rs)